
Cernăuţ, 1 Faur 1908. 

Am susţinut în numărul trecut, 
că stagnarea, ce domneşte astăzi în 
ce priveşte activitatea „Societăţii 
pentru cultura şi literatura romînă 
din Bucovina este de atribuit nu- 
mai nepăsării —— putem zice chiar 
ignoranței — unei mari părţi de 
membri din comitet. Pecind o mi- 
că parte din ei din 17 deabia 7, 
își dau silinţa soa mai mare, ca 
acest institut, pentru noi atit de 
însemnat, măcar întru cita să-şi 
împlinească chemarea, majoritatea 
acestui comitet cu lunile nici n'o 
vezi abătînd-pe la societate. Doar 
dacă pe piaţa principală se ţine 
vro paradă, atunci îi vezi, că vin 
cu familianţii lor, ocupă balconul 
din palatul naţional pentru a putea 
privi spectacolul mai bine şi acti- 
vitatea lor pentru o jumătate de 
an este încheiată. Şi aceasta este 
cu atit mai trist, că bărbaţii, cari 
aslfel cred a-şi împlini dătoria lu- 
ată asupra lor de bună voe, sînt 
bărbaţi erudiţi, funcţionari înalţi, 
profesori de universitate, de gim- 
naziu, în fine bărbaţi, cari ar putea 
presta mult. Ear dacă vreunul din 
ei e interpelat, de ce nu ia parte 
activă la lucrurile comitetului, în- 
totdeauna se scuză cu ocupaţiunile 
sale multilaterale, cari îi consumă 
tot timpul disponibil. Bine domni- 
lor! dacă nu dispuneţi de timp, 
atunci de ce vă îndesaţi să fiţi 
numaidecit aleşi în comitet, de ce nu 
depuneţi mandatele primite, ca ast- 
fel în locul d-voastre să poată fi 
aleşi alţi bărbaţi cu dor de muncă 
serioasă ? Știţi d-voastră, că comi- 
teţi o crimă faţă de poporul nostru, 
cînd numai, spre a puteu satisface 
unei ambiţiuni personale, unei va- 
nităţi punibile, solicitaţi sprijinul 
naţiei pentru alegerea d-voastră în 
comitetul acestui institut ? 

De astă dată nu numim persoa- 
nele atare cu nume, presupunînd 
că cei cu musca pe căciulă, — msi 
bine zis pe castor — vorfi înţeles 
la cine ne gîndim; nu vom esita 
insă de a o face, îndată ce acele 
nu vor fi tras consecvenţele, apu- 
cindu-se ori de lucru, ori făcînd 
loc altor hărbaţi, dornici de o muncă 
pentru binele comun. 

Şi acuma, cînd videţi, că sa 
pornit un curent, care cere dela 
D-voastră socoteală asupra activi- 
tăţii desvoltată de d-voastră, veniţi 
cu proecte de reorganizare, ba chiar 
şi de schimbarea numelui acestui 

institut pentru noi rominii bucovi- 
nen sfint? Vroiţi să sistemizaţi un 
post de secretar ca funcţionar per- 
manent, ca acesta, lucrind pentru 
d-voastră, să vă scoată din nevoe, 
ear d-voastră să vă puteţi răsfăţa 
mai departe în cinstea, ce vi se 
atribue în calitatea ca membri din 
comitetul unui iustitut atît de va- 
loros ? 

Susţinem cu toată seriositatea, 
că salvarea societăţii nu zace in 
instituirea unui secretar ca funcţi- 
onar permanent, căci un unic băr- 
bat, fie el cît de cupace şi activ, 
nici cind nu va putea presta ceea 
ce pot presta 17 bărbaţi. Ca do- 
vadă pentru necesitatea sistemizării 
acestui post d-voastră aduceţi Aca- 
demia romînă din Bucureştii. Acest 
institut are a mulţămi progresele 
sale îi făptului, vă d adu cu se- 
cretar un bărbat cu un salar fix, 
ci faptului, că acest secretar a fost 
un Român, bărbat cu inimă pentru 
națiunea sa, a fostun Sturdza, care 
a muncut cu un neobieinuit devota- 
ment pentru cauza romină. De am 
fi avut şi noi un astfel de barbat, 
am sta astăzi altfel. 

Afară de asta nici 
societăţii nu permit 
unui astfe] de post. 

Salarul unui funcţionar de rau- 
gul al IX. e anual în mediu de 
3200 coroane. Avind secretarul nou 
îndătorirea de a pleca prin ţeară, 
spre a înjgheba filiale ete. ar mai 
trebui pentru acoperirea speselor 
călătoriilor o altă sumă de aproape 
2800 cor., astfel că secretarul ar 
recere anual suma de circa 6000 
cor, Pentru acoperirea permanentă 
a unei asttel de sume ar fi de 
lipsă deci un capital de 120000 
cor., care ar trebui asigurat, căci 
altfel guvernul nu va întări statu- 
tele cele noi. De unde să se ia un 
astfel de capital? In privinţa asta 
domnii reorganizatori nu au făcut 
pici un proiect. 

Dar cu asta fondarea materială 
a afacerii secretariatului încă nu-i 
finită. 

Dacă s'ar întîmpla, că noul se- 
cretar după un timp moare, văduva 
şi orfanii rămaşi au analog ca 
funcţionarii statului dreptul la pen- 
ziune, care se urcă pentru văduvă 
la 1200 cor. ear la orfani pentru 
fiecare individ la o sumă de mini- 
mum alte 200 cor. anual. Pentru 
asigurarea acestor sume este de 
lipsă un alt capital de cca 25.000 


mijloacele 
sistemizarea 


coroane, care asemenea lipseşte so- 
cietăţi. De unde să-l luăm şi pe 
acesta ? 

Aceste momente ajung spre a 
documenta cele susţinnte de noi în 
numărul trecut, adecă că întreg 
proiectul acesta nu are nici un rost 
şi nici n'a fost studiat de loc. 
Proponenţii au vroit să facă numai 
senzaţie, ceea ce li-a şi succes, căci 
acuma mai fiecare pre urzitorul 
acestei idei îl compătimeşte. 

Schimbările, ce sînt a se face în 
organizarea societăţii noastre, trebuie 
ținute în măsură cu referinţele ac- 
uale la noi, ear facerea de îucer- 
cări în organizarea societăţii nu se 
poate nicicînd admite, precum nu 
se poate admite ca acest institut 
să fie un asil de căpătuire. 

Am amiatit, că comitetul socie- 
taţii constă din 17 membri, dintre 
cari numai 7 iau parte la rezolvarea 
afacerilor societăţii, pecînd ceilalţi 
10 se află în o neactivitate per- 
manentă, Fiind acești 7 mereu ocu- 
paţi cu afacerile economice ale so- 
cietăţii, afaceri, cari nu sufăr nici 
o întărziere, ceilalţi 10, dacă ar 
părăsi nepăsarea, de cari sînt do- 
minaţi şi fiind toţi bărbaţi erudiţi, 
uşor ar putea să îngrijească ei 
de partea culturală şi literară. Și 
lucrînd toţi — fiecare în sfera sa 
de activitate — sistemizarea pro- 
iectată a postului de secretar devine 
superfluă, căci secretarul actual va 
putea eşi cu sarcina sa la capăt 
şi atunci ușor se va afla între aceşti 
17 membri unul, care cu drag să 
iee în sama sa ageudele secretaria- 
tului. 

Mult regretatul prof. univ. V. 
Gaina, care a fosti unul din cei 
mai zeloşi membri din comitetul 
societăţii şi care, văzînd stagnarea 
dominantă în sînul ei, a studiat 
cauzele acestui fenomen cu temei- 
nicie, încă înainte de doi ani a 
înaintat un proiect de reorganizare, 
în virtutea căruia membrii comi- 
tetului au să se împartă în mai 
multe secţii — o secţie literară, 
una şcolară, una administrativă 
ete. cari avînd fiecare cercul ei de 
activitate și fiind astfel munca îm- 
părţită, uşor îşi vor putea împlini 
dătorinţele. 

Comitetul actual nu a luat în 
privinţa aceasta nici o hotărire, cu 
toate că aceasta formă e cea mai 
acceptabilă şi amăsurată referinţelor 
noastre. Nu prin înfiinţarea de »bi- 
blioteci ambulante« de şezători lite- 





rare, reprezentaţiuni teatrale și „au- 
diţiuni“ muzicale sau declamatorice 
ete. se poate înlătura stagnarea din 
sinul societăţii pentru cultura şi 
literatura poporului romîn din Bu- 
covina, nu, ci numai prin reorga- 
nizarea comitetului. Să se stăruiască 
numaidecît, că ideea marelui Vasile 
Gaina să se aducă la îndeplinire 
şi atunci vom profita înzecit mai 
mult, decît prin proiectul organi- 
zatorilor rîvnitori la cinste şi ne- 
murire, proiect de altfel copiat 
după statutele altor asociaţiuni. 
Ear aceasta se va ajunge, cînd şi 
comitetul va purcede totdeauna 
conform statutelor, eleminînd în 
virtutea acestora pe acei membri 
din comitet, cari nu vor documenta 
o activitate rodnică şi înlocuindu-i 
prin alţi bărbaţi cu »ocupaţiuvi 
mai puţin multiple, dar în schirab 
cu mai mult dor de mvncă. Și 
odată ce vom şti să trimitem în 
comitetul acestui institut pre cei 
mai buni şi devotați bărbaţi ai 
neamului nostru, vom fi adus şi 
societatea acolo, unde credem, că 
fiecare Romin vroeşte să o vadă. 
Vom reveni. 





Quo usque...? 

Regretăm că sîntem earăşi siliți 
să dăm în vileag o noauă ispravă 
a » Comitetului țări«, care nu va 
hpsi să facă senzație în ţară. In 
ședința de Miercurea trecută, între 
alle denumiri și avanzări de func- 
ționari, apheați în serviciul țări, a 
fost denumat de profesor definihw la 
»şcoala medie caronomică « din Cer- 
năuț şi di Richard Sirke, de felul 
său pînă acuma suplent la acest în- 
shitut, susținut cu banu țări, și tot- 
odată și conducătorul lu actual. De- 
numirea acestui domn a produs cu 
atât mai mult sînge rău, că are un 
istorie de tot scîrbos. 


Conducătorui acestui institut, di- 
rectorul Bayer, a trecut în vara, tre- 
culă la direchunea bunurilor fondu- 
lui rehgionar bucovinean ca consilier 
de domenii. Locul de conducător a 
devenit prin aceasta vacant. Intre 
profesorii apheați la acest institut, 
e cel mai vechi profesorul Grigori 
Hahp, care numără deja 35 ani de 
serviciu și- se bucură de o reputațiune 

excelentă. In wrtutea statutului orga- 
me, de prezent în vigoare pentru 
acest institui, în lipsa directorului, 
conducerea are s'o teme în samă cel 
mai vechi profesor în serviciu. Find 
di halip de facto cel mat vechi pro- 
fesor între toți profesorii de la acea- 
sta școală, a trebuit, ca d-sale să-i 
fie încredințată, conducerea. Cel puţin 
la aceastu s'au aștepiat toh cari 
aparțineau acestui institui. Şi ce s'a 
întîmplat acuma, e de necrezut. 

Inainte de trecerea sa în noul său 
post — post, în treacăt aminti, ex- 
celent — di Bomer îl pofleşte pe 
profesorul Hahp la sine și-i oferă 
conducerea provizoră a școalei. Avînd 
acest institut un inventar foarte mare, 
constînd din animale de prasulă, 
unelte agricole modele ete. di Hahp a 
declarat că numai atunei poate prima 
aceasta sarcină vesponzxabilă, dacă va 
prima spre acest scop dela Comatetul ţării 
ca forul superior, autorizarea  nece- 
sară și î se va preda conform pre- 
scripțiunilor existente şi întregul 1n- 
ventar. Spre marea mirare a tuturor 
d sa însă nu primește nici o auto- 
ruzație, cu conducerea este încredin- 
țată, a treia 2 numitului domn Sirke, 
pe atunci încă suplent. Va să zică; 
toată întrebarea la adresa profeso- 
rului Grigore IHalhp a fost numai o 
comedie, pentru a putea îmbăta lu- 
mea. Și denumirea d-lui Shrke de 
profesor definiti, nu a avut alt 
scop, decât numai ca să 1-se asigure 
acestui » Rulturtrăgere, venat în țară 
„Înainte de un am, postul de direclor 
la această şcoală, susținută cu atâtea, 
jertfe, puse în sama bietului nostru, ță- 
ran. Au fost oare domnii din comitetul 
țării conști, că prin aceasta denu- 
mare ei comit faţă de ţară un păcat ? 
Ce să mai zicem, când videm astfel 
de samovolnicui ? Şi răbdarea cea mai 
mare are mari şapoi....,. 
ştim cum va fi. Quo usque ? 


HU 


(Vom reveni). 





Gel mai nou emis conzistorial. 


Acesta dă preoţilor ordinul, ca 
să îmble cu icoana de sărbătorile 
Crăciunului şi cu aghiazmă de Ior- 
dan numai pe la acei creştini, cari 
dorese aceasta anume, gural sau în 
scris. La duşmanii bisericii noastre 
a produs dispoziţiunea aceasta im- 
presia cea mai bună, la creştinii 
cei buni indignare. 

Să ne lămurim, ce-i îmblatul din 
chestie, o cerşire din partea preo- 
tului, sau alta ceva mai frumos, 
mai ideal?  Conzistoriul seamănă 
a-l taxa de cerşire, deoarece zice 
în emisul amintit, că »timpurile 
sînt grele«, ce înseamnă atîta, că 
poporul n'are de unde îi da preo- 
tului »milosteniec, cînd vine cu 
icoana. Foarte corect! Una însă ne 
miră foarte mult. Toţi consilierii 
conzistoriali au fost odată păstori 
sufleteşti şi au îmblat şi ei pela 
sărbători cu icoana şi cu aghiazmă 
pela case, deci la »cerşite. Zicem, 
că atunci au fost timpuri mai bune, 
că poporul trăia în abundanţă și 
era în stare a-i da preotului „mi- 
lostenie<. Cu toate acestea între- 

băm: Cînd erau domnii consilieri 
conzistoriali păstori sufleteşti, era 
atunci pentru preoţi frumos să îm- 
ble la »cerşite? Ori abia acuma au 
venit ei la convingere, ce însamnă 
îmblatul cu icoana şi că aşa ceva 
nu e cu cale? Ei, bine şi aşa! 
Dacă te-ai convins despre existenţa 
unui rău, delatură-l, mai bine tîr- 
ziu, decît de fel. Şi dacă îmblatul 
preotului pela sărbători este »cerşite, 
atunci să-l delăturăm cu desăvirşire. 

Noi ţinem însă îmblatul acesta 
de alta ceva mult mai ideal, mult 
mai frumos. El este o datină stră- 
veche romînească, pentru care ne 
invidiază cei de altă lege, pentru 
că la ei nu există. Datina aceasta 
coustă întru aceea, că preotul merge 
pe la casele credincioşilor, li ves- 
teşte sosirea sărbătorilor măreţe ale 
naşterii şi botezelui Domnului, li 
binecuvîntă mesele, li stropeşte ca- 
sele cu aghiazmă, îi felicitează, con- 
zolează pe cei bolnavi, se intere- 
sează de unele şi de altele etc. 
Ca recompenză pentru trudă îndă- 
tinează poporul al remunera pe 
preot după putinţă şi bunăvoință. 
Cel ce are de unde da, dă, cel ce n'are, 
nu dă; ba celui sărman şi nevoieș 
se cuvine preotul să-i deie. Dacă 
aceasta va ţine-o cineva de cerșire 
sau de alt rău, atunci păcat de 
vorbă. Posibil că se fac abuzuri 
din partea unor preoţi. Dacă-i 
aceasta adevărat — şi conzistoriul 
trebue să ştie ori de-i adevărat şi 
trebue să cunoască pe acei preoți 
— atunci să facă ordine cu «i, 
să-i disciplineze şi să-i aducă la 
rezon, nu însă să desrădice datinele 
noastre. Conzistoriul însă n'a avut 
aice în videre abuzurile, căci atunci 
ar fi utilizat altfel emisul amintit, 
ci samănă că a dat atenţiune ne- 
meritată unor cereri înaintate de 
nişte comitete comunale. Intrebăm 
însă, de cînd stă păstoria sufletea- 
scă sub epitropia comitetelor comu- 
nale? Crede conziatoriul, că dacă 
nişte comitete comunale, cari se 
compun în multe locuri din feliu- 
riți indivizi, în mare parte străini 
de neamul şi legea noastră, iau 
concluzuri, ca preuţii să nu îmble 
cu icoana, că aceasta e „vox po- 
puli«.? Știm doară cu toţii — 
numai conzistoriul se vede că nu 
o ştie că ovreii în multe 
comune sînt la cîrmă, sau cel 
puţin au înfluenţă hotăritoare asupra 
destinelor comunale. Dacă comite- 
tele comunale vor începe deci a 
dicta în ale  păstoriei sufleteşti, 
atunci amar va fi de acuma de acel 
preot, care va cuteza de a păşi în 
contra ovreilor-uzurari, cari store 
măduva din bietul popor. Incura- 
jaţi de un succes, vor merge mai 
departe, vor rădica prin mijlocirea 
comitetelor comunale piri peste pîri 
în contra preoţilor şi vor afla spri- 
jin în conzistor. Frumoase timpuri 
ne aşteaptă! 

Apoi ştim, că indeferentizmul 
religios păşește înainte cu paşi gi- 
gantici ; mai lipsia încă ca şi con- 
zistoriul să-l promoveze, căci ordi- 
naciunea din chestie nu poate fi 
taxată de alia ceva, decît de o 
promovare directă a indeferentizmu- 
lui.  Sărmană biserică ortodoxă, 
departe-ai ajuns! Parecă se apropie 
timpul lui antihrist! 

La datinele noastre am trebui 
să ţinem cu sfinţenie, pentru că ele 
sînt o particularitate a noastră ro- 

minească, care ne deosebeşte de 
alte limbi şi legi. Desrădicaţi astăzi 
îmblatul cu icoana şi apoi mine 
veţi desrădiea colindele, sfinţirea 
paştei, poimîne portul, limba, le- 
gea ş. a. m. pînă ce nu veţi 
mai avea ce desrădica. Tot înainte! 


Un român ortodox. 





Deputatul nostru Dr. Constantin 
Isopescul-Grecul în parlament. 


(Urmare). 

Asta este de atribuit împrejurării, 
că parlamentul vechi al privilegia- 
ților nu a avut nici o inimă pentru 
fiii de părinţi sărmani şi privea 
gajele ofiţerești — de simbria sol- 
daţilor de rind nici nu vrau să 
amintesc — numai ca un adaus 
la celelalte venituri, de cari dis- 
puneau ofiţerii. De aceea mi-i teamă, 
ca să nu trec în ochii parlamentului 
actual de un prea mare amic al 
militarismului, deoarece vorbesc 
pentru îmbunălăţirea stării mate- 
riale militarilor.  Dară acei, pe 
cari îi vedem la front, sînt sînge 
din sîngele nostru, carne din carnea 
noastră şi sînt tot atit de sărmani 
ca şi noi. 

Deci mirare nu e, că corpul ofi- 
ţeresc este îndătorit mai ales în acele 
provine din răsărit, unde uzura 
ofiţerilor înfloreşte într'un mod în- 
spăimâîntător. 

Aceasta e un secret public şi e 
adevăr. Autorităţile militare sînt 
supărate dacă se vorbeşte despre 
lucrul acesta; dară în această casă 
înaltă nu avem să facem nici un 
secrei, mai ales asupra lucrurilor, 
cari privese comunitatea întreagă. 

Uzura ofiţerilor e o nenorocire 
pentru ofiţerii cei tineri şi aici tre- 
bue de aflat scăpare, deoarece afară 
de ofiţerii îndătoriţi se mai ruinează 
sute de familii. „unele tînăr, chiar 
prea tînăr, întră după absolvarea 
studiilor medii neexpert şi jumă- 
tate încă copil în toiul vieţii ca 
ofițer devinind persoană de stare la 
un timp, cînd rovistnicii săi freacă 
încă băncile şcolare. El e tînăr, iu- 
bitor de viaţă şi binevăzut; pe lingă 
astea mai are o gajă mică, cu care 
nu este în stare să-şi acopere tre- 
buinţele vieţii. Şi așa cum este ne- 
expert, este înșelat și supt de fie- 
care. Nu-i deci nici mirare, dacă 
el, afiîndu-se în nevoie de bani, 
cade în ghiarele celui dintăi că- 
mătar, care îi oferă, ba îi viră cu 
de-a sila bani în mini. 

Domnilor, nu vroiese să vă po- 
vestesc şireclicurile toate pe cari le 
întrebuinţează un cămătar iscusit 
pentru a scoate din jertfa sa pină 
şi măduva şi pentru a-l împlica 
într'o adevărată reţea de afaceri 
neofiţereşti. La  asta-mi lipseşte 
timpul. Destul că acum vine la 
pierzare. Oficerul, spăriet în urma 
amenințărilor cu arătări la comanda 
regimentului, cade din mîna unui 
uzurăr în mîna altuia, pină ce fa- 
milia şi-a jertfit cel de pe urmă 
leu, ca să-l scape pe tinărul iubitor 
de viaţă dela ruşine şi dela moarte. 

Cu toate aceste însă ciţi nu pier 
cu zilele'n mîni ? 

Asta nu poate să rămiie așa; 
procurorul nu poate lucra contra 
uzurii celei mai rafinate, contra 
uzurii oficerilor. Aici este vorba de 
a stîrpi răul din rădăcină. Şi unicul 
mijloc, ce ni-l putem închipui este, 





dacă vom declara dătoriile oficerilor 
pînă la un grad oareşcare de ne- 
existente şi dacă arătările la coman- 
dele regimentelor în astfel de afa- 
ceri se vor respinge a limine, chiar 
şi în cazul, cînd aceste arătări ar 
conţine încrirainări  necompatibile 
cu starea ofiţerească. (Dep. Strekly : 
vor fi aceştia în cazul acesta mul- 
țămiţi ?) 

__Nu e vorba de cei ce fac dătorii; 
e vorba că noi să fim mulţămiţi, 
In fine nici nu ar însemna o limi- 
tare a sferei juridice a ofiţerilor 
celor tineri, deoarece și dreptul său 
cambial este anulat fără ca acest 
moment să aibă o însămnătate mai 
mare. 

Dar chiar şi în cazul, cînd aceste 
măsuri ar însemna o restringere a 
drepturilor civile, ele nu ar aduce 
nimărui nici o scădere, deoarece ele 
pentru un ofițer solid nu însem- 
nează o restringere ; pentru cel ce 
face dătorii însă ar fi aceea ce 
ar trebui să fie, adecă restrîngerea 
drepiurilor sale relativ la fapte ne- 
economice, 

Sar putea admite pe de altă 
parte excepţiunea, că acei ofiţeri, 
cari au de administrat o avere mai 
mare, să primească dela comanda 
corului dreptul de u-şi administra 
averea după placthai ales cînd ar 
fi vorba, ca să fie necesitaţi, de a 
cere un credit. 

Obiecţiunea că prin măsurile ace- 
stea ofiţerii pînă la un  oareşoare 
grad şi-ar pierde tot creditul, nu 
mă poate pune pe ginduri, deoa- 
rece eu chiar vroiese să combat 
căutarea creditului, cure nu e bazat 
pe momente promovătoare de eco- 
nomie. Cu părere de rău trebue să 
spun, că nu mi-i permis din cauza 
timpului de a vorbi în conex cu 
cele zise mai sus şi despre în.bu- 
nătăţirea gajei şi simbriei corului 
gendarmeriei, şi a  pensioniştilor 
acestui cor, afacere care este actu- 
ală. 

(Va urma), 





„APARAREA NAȚIONALA“ ÎN ȚARA, 





Din Cimpulung, 
Nepăsare naţională. 
Iţi vine a plinge de jale, cind vezi ma- 
rea nepăsare și indolenţă a Romiînilor faţă 


de ori ce așezăminte culturale din ţară. 


Vina noastră este, că în oficiile publice 
şi comunale, chiar ale districtelor pur 


romiîne, limba oficioasă este străină, ne- 
pricepută de masele mari ale poporului 
romîn. Vina noastră este, că tocmai în 
districtul cel mai curat romînese, în Ră- 
dăuţ, avem un gimnaziu cu limba de 
instrucție germînă, Vina noastră este, că 
învăţătorimea romină, care are a crește 
copii în direcția națională, sint însuși 
crescuţi în limbă străină. Dar păcatul 
cel mai mare, care l'am comis pînă acu- 
ma, este factul, că la toate şcoliie pentru 
ucinici (Gewerbliche Fortbildungsschulen) 
din ţeară, cari au misiunea să rădice 
nivoul cultural al meseriașilor spre ai în- 
arma în contra luptei de concurență, se pre- 
dau toate obiectele numai în limba germînă. 
Breslele marcante de odinioară din Si- 
rete, Suceava și Rădăuţ au dispărut în 
parte, dar totuși avem încă în Suceavă 
150, în Rădăuţ 125, în Sirete 100, în 
Cimpulung 50 și în Strojineţ la 45 meș- 
teșugari romîni, cari ţin ucenici și totuși 
sînt şcolile de ucenici din aceste oraşe 
numai cu limba de propunere germină, 
necunoscută de ucinicii romîni, din care 

cauză nu aduc nici un folos real pentru 
noi, 

Domnilor deputaţi ! şi voi toți cari vă 
trăgeți de un sînge și neam, nu uitaţi 
de obirşia voastră, apărați cu bărbăţie 
drepturile noastre istorice şi garantate 
de stat. 

Luaţi-vă pildă numai dela Cechi, cari 
reclamă imperios prin meetinguri, adu- 
nări şi deputaţiuni pela, diferitele mini- 
nisterii crearea de școli pentru usenici 
cu limba de propunere cechă chiar în 
Viena. (In ţara lor au peste 200 școli 
pentru ucenici cu limba cechă. Not. Red.) 
Au interpelat prin deputaţii lor în par- 
lament, ca să nu se sancționeze legea 
pentru şcolile de ucenici din Austria de 
jos, prin care se stabileşte instrucţia nu- 
mai în limba germană, fiindcă nu core- 
spunde aceasta lege nici decum egalei 
îndreptățiri a tuturor naţiunilor garantate 
prin legile de stat. 

Cereţi şi voi ca să se creeze asttel de 
Şcoli pentru ucinici cu limba de instruc- 
ţie romină măcar în propria voastră țară 
“i mai ales în Cernăuţ, Suceavă, Sirete, 
Rădăuţ, Gurahumorului, Cîmpulung și 
Strojineţ. Şi acesta, cerere cu drept o 
putem pretinde, fiindă limba romînă este și 
limbă de ţară, are aceaşi îndreptăţire, 
cel puţin ca şi limba germînă; fiindcă 
numărul ucinicilor romiîni recerut de lege, 
se află în indusele oraşe; fiindcă din 
punct de videre pedayugic rezultatele 
acestei fel de şcoli, vor fi mai bune, da- 
că ucenicii vor fi împărţiţi după națio- 
nalitate şi în fine sînt forurile compe- 
tente obligate să ne dee aceea, ce de 
mult ni se cuvine. 

Aşteptăm deci dela toți deputaţii no- 
ştri, fără deosebire de colorit, că se vor 
întrepune pentru înfiinţarea, de școli ro- 
mine pentru ucenici căci de altfel ne stîngem 
din orașele Bucovinei, odinioară locuite 
numai de chiaburi romîni şi acuma în- 


străinate în cea mai mare parte. 
Breslașul. 


Societ. „Doamnelor: Romine“ 
în Cimpulung. 

Conştiu de înalta, lor chemare, s'au 
adunat în noaptea sîntului Vasile la în- 
demnul d-nei Dr. Lupu și Grigorovici, 
mai toate damele romine din Cîmpulung 
spre a trezi la viață noauă și rodnică de 
mult adormita societate a » Doamnelor 
Romiînee. 

Doamnele romine din Cimpulung nu 
vor să remiînă înapoia celorlalte naţiuni 
nu de mult așezate între noi, ci voesc 
să dovedească că numai prin o muncă 
rodnică și neinteresată, mult se poate 
lucra pe terenul pacinic al culturei na- 
ționale, care prin învrășbire stagnează 
de mult. 

Fată interesantul program a acestei 
societăţi : 

1. Desvoltarea industriei naţionale în 
privința technică și comercială, 

2, Infiiţarea de areliere pentru cusut, 
țesut, broderit, coșărcărit, 

3, Propagarea prăvăliilor și a, mese- 
riaşilor romîni. 

4. Sprijinirea şcolerițelor sermane prin 
distribuirea de cărți și strae. 

5. Intreţinerea de mese publice (Volks- 
kiiche). 

6. Inrîurirea asupra forurilor şcolare, 
ca să dee mai mare atenţiune lucrului de 
mînă național şi întroducerea țesutului 
în școalele de fete. 

1. Crearea unei școli fribeliane (Kin- 
dergarten). 

Cu Dmnezeu înainte ! 

Dela Runc. 

Din Vijniţa. 
Onorată, redache ! 

La ultima conferență pastorală a 
protopresviteriei Ceremuşului din 14/24 
Dec. 1907 s'a expedat la cancelaria 
curții împărătești în Viena următoarea 
telegramă : 

Preoţimea întreagă a protopresvi- 
teriei Ceremușului întrunită astăzi la 
conferința pastorală, exprimă cea mai 
adîne simțită bucurie din incidentul 
însănătoșării Maiestăţii Sale Prea iubi- 
tului nostru Împărat Francisc losif | și 
aduce cu aceasta cele mai supuse 
omagii la trepiele Preanaltului tron“. 

După aceasta protopresviterul dis- 
trictual loan Ostașec onorează amin- 
tirea preoților defuncţi din district, 
anume a protopresviterului Mihail L u- 
cescul și a parohului Ipolit Ga- 
lin, accentuînd în special pierderea 
cea grea, care a îndurat-o întreaga 
biserică ortodoxă și mai ales dieceza 
şi preuțimea noastră prin moartea 
prea timpurie a unuia dintre cei mai 
buni fii ai săi, a profesorului univer- 
sitar Dr. Vasile Găina, de al cărui 
caracter firm, minte ageră şi iubire ne- 
întrecută de muncă onestă preuțimea, 
noastră a legat cele mai frumoase spe- 
ranţe. 

Trecîndu-se la ordinea zilei se citese 
mai multe elaborate din disciplinele 
teologice, precum și două elaborate 
foarte actuale lucrate cu multă cu- 
noștință de cauză de parohii Dr. Bo- 
hatyretz și Stef. Malanezuk „despre 
mijloacele pentru stîirpirea patimei 
beţiei“. 

Deci s'a încins o discuţie vie şi 
asupra ultimei broșuri a mult regre- 
tatului profesor de univerzitate Dr. 
Vasile Gâina, „Admisibilitatea căsă- 
toriei a doua a preoţilor noștri.“ In 
legătură cu aceasta discuţie s'a dis- 
cutat și despre notița bibliografică 
din Nr. 10 a. 1907 al „Candelei“, unde 
se recomandă în mod tendenţios bro- 
șura unui advocat din Bucureşţi în- 
dreptată în contra scrierilor repăusa- 
tului prof. Dr. Vasile Găina și episc. 
Dr. N. Milaș, 

După o diseuție mai lungă și amă- 
nunţită se primește cu mare însufleţire 
următoarea rezoluţie : 

Preoţimea protopresviteriei Ceremu- 
șului adunată astăzi în conferenţa pa- 
storală declară, că se identifică pe 
deplin cu cuprinsul broșurei „Admi- 
sibilitatea căsătoriei a doua a preoţilor“ 
de neuitatul profesor univerzilar Dr, 
Vasile Găina, care cu adevărată şi de- 
plină cunoștință de cauză a tratat 
această chestiune atît de actuală; tot- 
odată disaproabă amestecul unor oa- 
meni nechemaţi și necunoscători de 
cauză de felul lui Teodoreanu, cari 
prin amestecul lor aduc numai daună 
bisericii şi clerului şi fac scădere dem- 
niţăţii acestuia; regretă că jurnalul 
bisericesc „Candela“ susţinut numai de 
preoțimea noastră a publicat despre 
afacerea aceasta o notiţă bibliografică, 
care stă în contrazicere cu simţul şi 
convingerea întregului cler din Buco- 
vina ; preoțimea disaproabă în special 
tonul acelei notițe bibliografice şi 
roagă pe ziarul clerical independent 
„Viitorul“, ca și pe viitor să respingă 
cu aceeaș demnitate orice atacuri jos- 
nice la adresa autorului broșurei amin- 
tite, și să apere astfel testamentul 
unui bărbat, pe care cu drept cuvint 
îl putem numi fala bisericii ortodoxe 
din Bucovina. 


Vijniţa, în lan. 1908. 

Ştiri locale şi din ţară, 
Numiri. Dl Teofl Nichitovici, licenţiat 
în jurisprudenţă, a fost numit practicant 
în concept la direcţiunea de poliție; dl 
M. Voloșencu cooperator în Ispas, catihet 
la şcoala poporală de pe strada pal. țării 
în Cernăuţ; dl Vasile Jemna a fost 
numit de cătră tribunalul din Cernăuţ, 
espert în afaceri de contabilitate și mai 
ales în afaceri de contabilitate pentru 
toate comunele din ţară în afaceri civile 
şi penale. Felicitări sincere. 


Cununi eterne. Din incidentul trist al 
trecerii din viaţă a mult regretatului domn 
Christof cav de Aritinovici, au oferit d-nii 
Modest cav. de Grigorcea 30 coroane 
Alecu cav. de Grigorcea 40 cor. și Isi- 
dor cav. de Ionaș 40 cor, ca cununi 
eterne „Societăţii Doamnelor romîne din 
Bucovina«. Pentru acoste oferte se ex- 
primă onoraţilor donatori cea mai sin- 
ceră mulțămită din partea Comitetului. 


Caz de moarte. Earăşi trebue să în- 
registrăm cu durere trecerea din viaţă a 
unui tînăr, care dupre o muncă grea de 
mulți ani, abia își începuse cariera. Eu- 
doxiu lacubovici, asistent la perceptoria 
din Suceava, a trecut la cele eterne, 
dupre o boală grea și îndelungată, Marţi 
în 28 Ianuar, deplins deo mamă bătrână 
de un frate și 2 surori. Doarmă în pace 
şi afle fericirea visată acolo, de unde 
nime nu se întoarce. Ear neconsolata, 
mamă afle mingiiere în amintirea traiului 
de fiu bun, pe care defunctul totdeauna 
Va dus. 


Incheierea convenției austro-sirbeşti. 
Convenţia comercială a Austriei cu Serbia 
se va încheia zilele acestea. Discuţiile 
sînt terminate în ce privește punctele 
esenţiale din convenţie. 


Mişcarea sirbo-croata din Bosnia. 
După modelul Sirbilor, Croaţii din Bosnia 
şi Herţegovina s'au organizat și ei pe 
baze naționale. Provinciile au fost îm- 
părţite în mai multe cercuri electorile, 
în fruntea cărora e cîte un comitet com- 
pus din cite șapte membri. În fruntea, 
acestor comitete e un comitet executiv 
în fiecare provincie. 


Industria casnică rominească. S'au 
vîndut prin licitaţie, în sala Ferdinand în 
Viena tot felul de articole deindustrie casnică, 
rominească, precum: costume naţionale, 
ţesături de tot felul şi cusături. Aceste 
articole casnice sînt trimise spre vînzare 
în folosul societăţilor Munca şi Albina, 
c ri stau sub patronagiul M. S. Regina 
Elisabeta. „Neues Wiener  'Tagblatte, 
întrun lung articol, laudă cu mult entu- 
siasm această industrie romînească şi re- 
comandă călduros doamnelor vieneze in- 
dustria casnică romînească. 





Știri din lume. 


Felicitări din Anglia M. S. Regelui. 
Mai mulţi oameni de stat din Anglia 
au adresat M. S. Regelui scisori, prin 
care se felicită atitudinea guvernului 
contra alcoolismului, prin măsurile ce se 
iau cu noaua lege a monopolului criș- 
melor. 


Direcțiunea consiliului superior de 
agricultură, terminind cu constituirea 
biroului a, început lucrările pregătitoare 
pentru împărțirea imașurilor. 


Din legea tocmelilor agricole rezul- 
tind că statul trebue să dea o cantitate 
de sămință de lucernă şi alte plante 
turagere, particularii cari au lipsă de 
asemenea semințe vor trebui să adreseze 
cererile lor, Ministeriului de domenii, 

Serbări pentru Ion Gură de aur. 
După multe esitări și planuri, s'a stabilit 
şi aplicat în fine programul serbărilor 
organizate cu prilejul aniverzării de 1500 
de ani, dela moartea sf. loan Gură-de- 
Aur. Serbările au început și au: durat 
pînă Joi. Incă de dimineață au ţinut 
liturghie cu mare pompă episcopii orien- 
tali în biserica Navicella. 
public imenz. La 14 Januarie patriarhii 
din Antiochia, Alexandria şi leruzalim 
vor ţinea serviciul divin în biserica sf. 
Petru. Romano-catolicii vor sărbători și 
ei separat această aniverzare. 


Monopolul alcoolului. Ziarul > Lokal. 
anzeiger« anunţă că toate statele confe- 


A asistat un 

derate au căzut de comun acord, ca să 
fie adus în Reichstag proiectul de lege 
al monopolului alcoolului şi al tutunului. 


Complot contra regelui Portugaliei. 
Au fost închişi trei sute de republicani, 
locuinţele deputaţilor sînt blocate de po- 
liție. Pe toate stradele orașului umblă 
patrule de soldaţi. De oarece s'a zvonit 
că printre soldați sînt nemulțămiri, s'au 
luat soldaţilor munițiunile. Două regi- 
mente au fost complect dezarmate, bă- 
nuite fiindcă vor să-l facă pe rege pri- 
zonier, Bursa e de două zile închisă. 
Comerciul stagnează. — Ziarele scriu, 
că in caz cînd vor izbucni răscoalele în 
Portugalia, Spania, cu învoirea Angliei, 
va trimite acolo 40 mii de soldați spre 
a înăbuși revoluția. — Sub masca unei 
adunări electorale, poliţia a descoperit, 
că republicanii vor să ţină o consfătuire. 
Adunarea convocată pentru Joi a fost 
interzisă. 


Revoluţia pentru detronarea regelui, era 
să izbucnească la 31 Ian. st. n. cu ocazia 
aniverzării revoluţiei republicane. S'au 
luat cele mai severe măsuri, ca să fie 
linişte în armată, şi la toate instituțiu- 
nile statului. 


Persecuţiunea . școlilor  romiînești. 
Ministrul Apponyi a trimis un ordin ad- 
ministrației fondurilor grăniţărești din 
Năsăud, prin care îi pune în vedere, că 
școala romiînească, din Borgo-Prund să se 
desființeze la, sfărșitul anului. După pri- 
mirea acestui ordin, Rominii au ţinut în 
Borgo-Prund o conferință și au luat 
hotărirea de a protesta la toate autori- 
tăţile competente pînă la M. Sa împăratul 
contra închiderii acestei şcoale. 


Băncile romînești. După ultimele date 
oficiale, sint în Ungaria 141 bănci ro- 
mîneşti cu un capital de peste 25 mi- 
lioane de coroane. La aceste bănci au 
fost depuse spre fructificare 67 milioane 
de coroane. 


Trei insule scufundate, Din Merida 
se anunţă, că insulele Obispo, Delfur şi 
Cayomero, în urma unui cutremur, au 
tost scufundate în apă. Citeva sute de 
muncitori, Cari adunau gunoiu de păsări 
de pe aceste insule, au fost omoriţi, 


Furtuni pe mare. Căpitanul vasului 
englez, care a sosit eri la Victoria (0o- 
lumbia britanică), poveştește că nişte 
furtuni ingrozitoare au semănat moartea 
pe țărmurile întregei «Japonii. In largul 
mărei, lingă Hokaido (provincia Yes) 
s'au înecat 10 vapoare şi 20 de corăbii 
mari. — Din Saporo, aceiași provincie, 
se anunţă că s'au inecat 600 bărci cu 
pescari. Au fost mai multe sute de vic- 
time. Valurile mării, revărsate pe coaste 
au distrus miri de case şi au înecat un 
foarte mare număr de locuitori. 





*  Chronica carnevalului. 
Lumea în călătorii. Toţi domnii, cari 
fac parte din diferitele secţii (de joc, de 
decoraţiune, de învitat etc.) sînt rugaţi 
cu toată inzistenţa ca să apară în sala 
balului cel puţin cu o oară înainte de 
începutul fixat (adecă la oarele 8 sara), 
Atunci vor primi şi distincţiunife de 
membri în comitet, In urma concluzului 
luat în ultima ședință plenară, mem- 
brii tuturor secţinilor vor forma secţiunea 
de primire. 


Serata întrunirei academice romîne 
»Bucovinac. Din cauze neprevăzute, acea- 
stă serată, fixată pe ziua de 3 Faur, 
este amînată pe ziua de Luni 10 Faur 
a. c. st. n. 


»Societatea Mazililor și Rezeșilor bu- 
covineni» învită la petrecerea cu dans, 
ce se va aranja la 16 Faur st. n. 1908 
în sala de gimnastică, str. Losit 14. In- 
ceputul la oarele : 8 seara. Intrarea 3 
coroane de persoană. Comitetul societ. : 
Emilian Antonovici, Dionisie cav. de 
Bejan, Dr. Em. cav. de Cuparencu, Loan 
cav., de Cuparencu, Alexandru Lacoviţa, 
Titus cav. de Onciul, Dionisie cav. de 
Paunel, Iancu cav. de Preda, Eusebie 
Procopovici, Nichifor Şeraba, loan de 
Sevescul, Eusebie cav. de Tudan, Ale- 
xandru Vitenco, Leon cav. de Vlaico şi 
Dimitrie cav. de Zopa. Venitul curat e 
destinat pentru scopurile naţionale ale 
Mazililor și Rezeşilor. 

Teatru orăşenesc. 

Vineri în 31 lanuarie s'a reprezentat 
pentru prima oară opereta în 3 acte 
»Rouge et Noire« de Karl Felix, pseudo- 
nimul consilierului gubernial Krzeniowski; 
cu un succes foarte frumos. 

Sujetul operetei nu e ceva nou. Două 
părechi, cari se iubesc și doresc a se 
împreuna pentru viață au de a lupta 
cu multe greutăţi şi complicaţiuni, dar 
în cele din urmă totuși reuşeşte amorul 
şi tinerile părechi îşi ajung idealul lor, 

Am avea de obiectat că opereta e la 
tot cazul prea lungă - a durat aproape 
3:/, oare — şi acțiunile sint prea înbul- 
zite şi tocmai din cauza aceasta ici-colea 
inclare. În ultimul act acţiunile se disolvă 
prea rapid şi-şi află o încheiere ne- 
pregătită, 

Musica are părţi destul de frumoase, 
îndeosebi ensamblul din actul prim și 
cintecul paserei din actul al doilea. 

Pe de altă parte însă unele melodii 
nu corespund întocmai caracterului de 
operetă, fiind ele ceva prea trăgănate. 

Cu toate aceste însă piesa are spirit 
şi cu unele modificări si scurtări se poate 





Pondată la 1873 

face din e o operetă de valoare mare. 

Reprezentarea a fost excelentă, înde- 
osebi d-şoara Csillag și dl Hold au in- 
terpretat rolurile foarte bine și au con- 
curat împreună cu di Deutsch-Haupt, 
d-şoara Lingg și ceilalți actori mult la 
ruşita splendidă a operetei. 

Atit autorul, cît şi ensamblul au fost 
din partea publicului adese și viu acla- 
maţi. După fiecare act i-Sau făcut au- 
torului, care trebuia să apară pe scenă 
de nenumărate ovaţiuni de tot măgulitoare: 


Mulţămite publice. 

Pentru întreținerea școalei poprale ro- 
mine din Broscăuţii-noi Liscăuţ, a şcoa- 
lei deschise cu finea lui Decemvre 1907, 
au binevoit a oferi sprijin material ur- 
mătoarele prea onorate p. t. persoane: 

Prea onor. soc. „Filiala Şcoalei Ro- 
mine din Storojineț 50 cor.; dl Daniil 
Grigorovici, proprietar mare în Igeșşti 
20 cor. (pentru cărți şcolare); domnii: 
Dr. Cornel Georgian c. r. pretor în Sto- 
rojineţ, Claudiu Stefanelli c. r. secretar 
de trib. Storojineţ, loan Bucevschi paroh 

| Budeniţ, George Filievici preot Storojineţ, 
câte 2 cor.; Alecu Burla propr. mare, 
Cireș şi Teodor Zama proprietar cite 
1 cor. La un loc 82 cor. 

Pentru aceste oferte benevole subsem- 
nata conducere şcolară se află plăcut în- 
dătorită a aduce marinimoșilor binefăcă- 
tori în numele micuţilor rominași de 
şcoală pe calea aceasta cele mai căldu- 
roase mulțămite cu rugăminte umilită, să 
nu uite și pe viitor de necesitățile ace- 
stei şcoli. 

Mihai llica, 
cond. şcol. în Liscăuţi. 





Bibliografie. 
A apărut: 
„Luceafărul“ Nr. 1—2 cu următorul 


sumar : Oct. Goga, poezie. — C. Sandu- 
Aldea, Pe drumul Bărăganului. — Elena 
Farago, Scrisoare (poezie). -— Al. Ciura, 


Aduceri aminte. — 4 * „ Din popor, 
(poezie). — loan Ciocirlan, inimă de 
mamă (nuvelă). — I. U. Soricu, Sonete. 
— 0. de Cozmuţa, Scrisori din Paris. 
— G. G. Ionescu, Dela ţară. — Cronica: 

Strada Enzenbere Nr. 3. 


— Depozit bogat. 


Unicul depou de păpucării F. L. Popper, Chrudim; Anton Capek, Viena; şe de pălării I. Heinric lIta, Viena; Iosif Pichler și fii, Graz. 


Cumpărari avantajoase pentru earnă şi articole pentru crăciun. — Toate mărfurile în calitate solidă. 


Anul nou în viaţa literară; Drama ro- 
minească ; »Die Karpathen«; Regele- 
poet Oscar II al Suediei; Rectificare. — 
Poşta administraţiei. —  Ilustraţiuni: 
Cottet: Pescari în Port. O. Spaethe: 
Pictorul Luchian. Luchian: Păstor cu oi 
Luchian : Peisagiu. Cottet : jDoliu. Cari- 


caturistul Iser în atelierul său. lIser: O 
bucureșteancă, Cottet:  Doliu. Cottet: 
Doliu:  Cottet. Oarbă. Ch. Cottet de 


Ed. Steichen. Regele-poet Oscar II al 
Suediei. 


Advocatul 


Nicolai Cehoschi 


0. r. consilier î. p. 


în SuceavTă 
Strada lui Francisc Iosif Nr. 49 


caută pentru cancelaria sa 

un concipient versat, 

care trebuie să cunoască 
perfect limba romînă, 


a $ 


Cernăuţ 


Telefon Nr. 301 





Blănării. Iînării, mănuşi şi ciorapi. 
Albituri sistem Dr. Jăger şi Lahmann. 
Bonete de blană şi postav pentru domni, 

[dame şi copii. 


Păpucarie, galoși și $oșoni. Giobote 
pentru vânători. 


Mântăluţe pentru copii, haine 
şi bonete. 





Palării pentru domni şi băeţi. Ci- 
lindre şi clacuri. Theatre echarpes. 


“Gravate și cachmez 
săniuței sistem Rodel, jacheta, cepiţe, 








Albituri pentru domni, gu- 
lere, manşete și batiste. 
Parfumuri, săpunuri, perii de strae pentru 
scai ae ai E E es 
Obiecte pentru înpodobirea părului, 
Pepteni. 
Puşti de vînat, revolvere, Muniţie. Cergi 
de călătorie. Gilete de modă pentru 


domni.  Tăcîmuri de argint garantat 
Alpaca sau China. 


Zigarete de chilimbar și dose pentru zigări 





Obiecte de piele: Tăscuţi portative 

pentru dame. Giante şi gemandane 

pentru călătorie. Necessaire pentru 

călătorie. Oglindi portative şi pentru 
toaletă. 


Caare pentru alvumuri şi fotografii, 
__ Wtensilii pentru scris. 


“Utensilii pentru fumători, casete. 











Casete pentru juvaere fotografii, 
utensilii de cusut. 





- Ochene, bastoane şi păioare. 




















Jocuri de domino. șac 


> ie ctină 


„mă în greutatea de 1 chil. și 
40 ş. se Vinde la 


sernbach 


Piața Clisavetei Pr. 1, strada 
Rusească Nr. 53 și în toate 
îlialele. 


Redacția şi administrația 
ziarului 


„Apărarea 
Natională” 


—— Cernăuţi —— 
strada Stefaniei No. (3. 


Societatea tipografică bucovineană în Cernăuț. 


și zigarete. 





mănuşi etc. etc. , preferanz. 








cAfonțiune ! 


Galoşi veritabili ruseşti 





ss filet“ 





| 


Garanţie deplină pentru 
cvalitate şi durabilitate. 


Galoşi veritabili rusești, cari împiedecă alunecatul. 
Patente N-rii: 6888, 8020, 18564, 5373, 3422, 2374. 18597. 


Cereți pretutindeni numai galoși „Atlet“ 


Se pot afla la firmele: 
Gottesmann & Nadel. 


B. Baltinester. 

